CELEX: 32016R2129
Language: ro
Date: 2016-12-05 00:00:00
Title: Regulamentul de punere în aplicare (UE) 2016/2129 al Comisiei din 5 decembrie 2016 de modificare a Regulamentului de punere în aplicare (UE) 2015/220 al Comisiei de stabilire a normelor de aplicare a Regulamentului (CE) nr. 1217/2009 al Consiliului privind crearea unei rețele de colectare de informații contabile privind veniturile și activitatea economică a exploatațiilor agricole în Uniunea Europeană

6.12.2016   
            
            
               RO
            
            
               Jurnalul Oficial al Uniunii Europene
            
            
               L 331/1
            
         REGULAMENTUL DE PUNERE ÎN APLICARE (UE) 2016/2129 AL COMISIEI
   din 5 decembrie 2016
   de modificare a Regulamentului de punere în aplicare (UE) 2015/220 al Comisiei de stabilire a normelor de aplicare a Regulamentului (CE) nr. 1217/2009 al Consiliului privind crearea unei rețele de colectare de informații contabile privind veniturile și activitatea economică a exploatațiilor agricole în Uniunea Europeană
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1217/2009 al Consiliului din 30 noiembrie 2009 privind crearea unei rețele de colectare de informații contabile privind veniturile și activitatea economică a exploatațiilor agricole în Uniunea Europeană (1), în special articolul 5 alineatul (1) al treilea paragraf, articolul 5a alineatele (2) și (4), articolul 5b alineatul (7) și articolul 8 alineatul (3) al treilea paragraf,
   întrucât:
   
               (1)
            
            
               Anexa I la Regulamentul de punere în aplicare (UE) 2015/220 al Comisiei (2) stabilește pragul dimensiunii economice pentru fiecare stat membru. Având în vedere că importanța marilor exploatații agricole în structura agricolă din Bulgaria și Austria este în creștere, este oportun să se majoreze pragul dimensiunii economice pentru aceste state membre în anexa respectivă.
            
         
               (2)
            
            
               Anexa II la Regulamentul de punere în aplicare (UE) 2015/220 stabilește numărul exploatațiilor cu evidență contabilă proprie în funcție de statul membru și de diviziunea rețelei de informații contabile agricole (RICA). Datorită schimbărilor structurale din agricultura Bulgariei, este necesar să se adapteze în consecință numărul exploatațiilor cu evidență contabilă proprie pe diviziune pentru acest stat membru în anexa respectivă. Având în vedere schimbările structurale care au avut loc în sectorul agricol din Danemarca și Austria, care au dus la o scădere a numărului de exploatații, este oportun să se reducă în consecință numărul exploatațiilor cu evidență contabilă proprie prevăzute pentru aceste state membre în anexa respectivă.
            
         
               (3)
            
            
               Având în vedere modificările prevăzute în prezentul regulament, Bulgariei, Danemarcei și Austriei ar trebui să li se ceară să își revizuiască planurile de selecție pentru exercițiul financiar 2017.
            
         
               (4)
            
            
               Partea B din anexa IV la Regulamentul (UE) 2015/220 stabilește corespondența dintre rubricile anchetelor privind structura exploatațiilor agricole (FSS) la care se face referire în Regulamentul (CE) nr. 1166/2008 al Parlamentului European și al Consiliului (3) și rubricile din fișa exploatației din RICA. Întrucât nu este necesară calcularea producției standard pentru „alți iepuri”, este necesar să se ajusteze corespondența dintre rubricile FSS și RICA prin eliminarea caracteristicii menționate.
            
         
               (5)
            
            
               Anexele VI, VII și VIII la Regulamentul (UE) 2015/220 prevăd metoda de calculare pentru stabilirea producțiilor standard, metoda prin care se estimează importanța activităților lucrative și, respectiv, forma și prezentarea fișei exploatației. Din motive de claritate, anexele respective ar trebui să furnizeze informații suplimentare și clarificări referitoare la anumite instrucțiuni și definiții.
            
         
               (6)
            
            
               Prin urmare, Regulamentul de punere în aplicare (UE) 2015/220 ar trebui modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului pentru Rețeaua de informații contabile agricole,
            
         ADOPTĂ PREZENTUL REGULAMENT:
   Articolul 1
   Regulamentul de punere în aplicare (UE) 2015/220 se modifică după cum urmează:
   
               1.
            
            
               La articolul 3 alineatul (2), se adaugă următorul paragraf:
               „Bulgaria, Danemarca și Austria își revizuiesc planurile de selecție respective pe care le-au notificat pentru exercițiul contabil 2017. Statele membre notifică Comisiei, până la 31 martie 2017, planurile lor de selecție revizuită pentru exercițiul contabil în cauză.”
            
         
               2.
            
            
               Anexele I, II, IV, VI, VII și VIII se modifică în conformitate cu anexa la prezentul regulament.
            
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Se aplică începând cu exercițiul financiar 2017.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 decembrie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 328, 15.12.2009, p. 27.
   
      (2)  Regulamentul de punere în aplicare (UE) 2015/220 al Comisiei din 3 februarie 2015 de stabilire a normelor de aplicare a Regulamentului (CE) nr. 1217/2009 al Consiliului privind crearea unei rețele de colectare de informații contabile privind veniturile și activitatea economică a exploatațiilor agricole în Uniunea Europeană (JO L 46, 19.2.2015, p. 1).
   
      (3)  Regulamentul (CE) nr. 1166/2008 al Parlamentului European și al Consiliului din 19 noiembrie 2008 privind anchetele structurale în agricultură și ancheta privind metodele de producție agricolă și de abrogare a Regulamentului (CEE) nr. 571/88 al Consiliului (JO L 321, 1.12.2008, p. 14).
   
      ANEXĂ
      Anexele I, II, IV, VI, VII și VIII la Regulamentul de punere în aplicare (UE) 2015/220 se modifică după cum urmează:
      
                  1.
               
               
                  Anexa I se modifică după cum urmează:
                  
                              (a)
                           
                           
                              mențiunea referitoare la Bulgaria se înlocuiește cu următorul text:
                              
                                          „Bulgaria
                                       
                                       
                                          4 000 ”
                                       
                                    
                        
                              (b)
                           
                           
                              mențiunea referitoare la Austria se înlocuiește cu următorul text:
                              
                                          „Austria
                                       
                                       
                                          15 000 ”
                                       
                                    
                        
            
                  2.
               
               
                  Anexa II se modifică după cum urmează:
                  
                              (a)
                           
                           
                              mențiunea referitoare la Bulgaria se înlocuiește cu următorul text:
                              
                                           
                                       
                                       
                                          „BULGARIA
                                       
                                       
                                           
                                       
                                    
                                          831
                                       
                                       
                                          Северозападен (Severozapaden)
                                       
                                       
                                          393
                                       
                                    
                                          832
                                       
                                       
                                          Северен централен (Severen tsentralen)
                                       
                                       
                                          377
                                       
                                    
                                          833
                                       
                                       
                                          Североизточен (Severoiztochen)
                                       
                                       
                                          347
                                       
                                    
                                          834
                                       
                                       
                                          Югозападен (Yugozapaden)
                                       
                                       
                                          222
                                       
                                    
                                          835
                                       
                                       
                                          Южен централен (Yuzhen tsentralen)
                                       
                                       
                                          482
                                       
                                    
                                          836
                                       
                                       
                                          Югоизточен (Yugoiztochen)
                                       
                                       
                                          381
                                       
                                    
                                          Total Bulgaria
                                       
                                       
                                          2 202 ”
                                       
                                    
                        
                              (b)
                           
                           
                              mențiunea referitoare la Danemarca se înlocuiește cu următorul text:
                              
                                          „370
                                       
                                       
                                          DANEMARCA
                                       
                                       
                                          1 850 ”
                                       
                                    
                        
                              (c)
                           
                           
                              mențiunea referitoare la Austria se înlocuiește cu următorul text:
                              
                                          „660
                                       
                                       
                                          AUSTRIA
                                       
                                       
                                          1 800 ”
                                       
                                    
                        
            
                  3.
               
               
                  În anexa IV, în partea B, în tabel, rubrica referitoare la codul 3.06 se înlocuiește cu următorul text:
                  
                              „3.06.
                           
                           
                              C_6
                           
                           
                              Iepuri, femele de reproducție
                           
                           
                              
                                          610.
                                       
                                       
                                          Iepuri, femele de reproducție”
                                       
                                    
                        
            
                  4.
               
               
                  În anexa VI, secțiunea 2 litera (b) prima liniuță ultima teză se înlocuiește cu următorul text:
                  „Zonele defavorizate și zonele care se confruntă cu constrângeri naturale și cu alte constrângeri specifice nu sunt considerate unități geografice.”
               
            
                  5.
               
               
                  În anexa VII partea A, a doua teză din cel de al treilea paragraf se înlocuiește cu următorul text:
                  „Producția de vin și cea de ulei de măsline sunt considerate activități agricole dacă procentul de vin și ulei cumpărate în exterior nu este semnificativ.”
               
            
                  6.
               
               
                  În anexa VIII tabelul D, descrierea categoriei referitoare la codul 7020 se înlocuiește cu următorul text:
                  „Toate celelalte active necorporale care nu pot fi ușor cumpărate sau vândute (de exemplu, software, licențe etc.). Rubrica trebuie completată, iar sumele incluse aici fac obiectul amortizării în coloana DY.”